Veye-so-Inne

Veye-so-Inne (la-minme Vile-sur-Ène; fr: Ville-sur-Haine), c' est èn ancyin ptit ban del Walonreye, rebané avou El Rû, el province do Hinnot. 


 Mwaissès dnêyes 
 Limeros del posse:
 asteure: 7070
 Di 1969 a 1977: 7041
 Limero diyalectolodjike: S 33.
 Arondixhmint: Sougniye
 Lingaedje do payis: picård polant esse rimetou avou les walipicårds.

 Etimolodjeye 
L' etimolodjeye do no vént direk do latén «Villam super Hainam».

 Istwere 
Foirt vî viyaedje k' esteut ddja ocupé do tins di l' ådje do fier.
Do tins des Francs il aveut stî dné a l' abeye di Sinte-Wådrou d' Mont et pu passer dins les mwins des familes de Ville, Roeulx, d' Avesne et de Croyî. 

Tot å lon di l' istwere, Veye-so-Inne a cnoxhou bråmint d' batayes, di piyaedjes et d' sacadjes do fwait ki c' esteut on passaedje sitratedjike po les årmêyes (i sufit d' vey tos les refoircîs tchesteas, bastimints et grossès cinses d' avår la po s' è rinde conte). 

 Economeye 
L' agricoûteure et l' aclevaedje ont lontins stî les deus seus ritches sourdants economikes do viyaedje et sont eco pratikés ådjourdu.

Ci n' est ki bråmint pus tård k' on-z î a drovou des tchåfors, deus bressenes, ene soucreye, ene cimintreye, ene verreye ey ene fabrike di prodûts tchimikes. Tot ça a målureuzmint clôs asteure et Veye-so-Inne a rdivnou on pitit viyaedje trankile.

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Hinnot